പാചകവാതക സിലിണ്ടര് ചോര്ച്ച പരിഭ്രാന്തി പരത്തി ചെറുവത്തൂര്: കാടങ്കോട് നെല്ലിക്കാലിലെ കെ. പവിത്രന്റെ വീട്ടിലെ പാചകവാതക സിലിണ്ടറിന്റെ അടിഭാഗത്തു നിന്നു വാതകം ചോര്ന്നത് പരിഭ്രാന്തി പടര്ത്തി. ചോര്ന്ന സിലിണ്ടര് വീട്ടുകാര് പുറത്തേക്കു മാറ്റി അഗ്നിശമന സേനയെ അറിയിച്ചു. തൃക്കരിപ്പൂരില് നിന്നു സീനിയര് അസിസ്റ്റന്റ് ഗ്രേഡ് സ്റ്റേഷന് ഓഫീസര് സി. ശശീന്ദ്രന്റെ നേതൃത്ത്വത്തില് സേനയെത്തി വെള്ളമൊഴിച്ച ശേഷം സമീപത്തെ വയലില് എത്തിച്ചു വെള്ളത്തില് താഴ്ത്തി.ഇതിനിടെ പാചക വാതക വിതരണ കമ്ബനി ജിവനക്കാരന് എംസീല് ഉപയോഗിച്ച് ചോര്ച്ച അടക്കാന് ശ്രമിച്ചെങ്കിലും സാധിച്ചില്ല. തുടര്ന്നു സേന വാതകം പൂര്ണ്ണമായം തുറന്നു വിട്ടാണ് അപകടം ഒഴിവാക്കിയത്. ഫയര് ഓഫീസര്മാരായ വി.എന് വേണുഗോപാല്, വിനിഷ് , കെ.ടി ചന്ദ്രന് എന്നിവരും രക്ഷാപ്രവര്ത്തനത്തില് പങ്കാളികളായി.